Diari Oficial de la Generalitat Valenciana


Sumari del DOGV 8651, del 08-10-2019 (2019/9117)

RESOLUCIÓ de 23 de setembre de 2019, de la Direcció General de Salut Pública i Addiccions, de la Conselleria de Sanitat Universal i Salut Pública, per la qual es concedeixen les subvencions destinades a promoure la salut sexual, principalment en població d'especial vulnerabilitat per l'edat, les opcions sexuals o la identitat sexual, i la prevenció de l'estigma social associat al VIH i altres ITS.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8651

Data del DOGV
:   08-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9117


Data del document
:   23-09-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 23 de setembre de 2019, de la Direcció General de Salut Pública i Addiccions, de la Conselleria de Sanitat Universal i Salut Pública, per la qual es concedeixen les subvencions destinades a promoure la salut sexual, principalment en població d'especial vulnerabilitat per l'edat, les opcions sexuals o la identitat sexual, i la prevenció de l'estigma social associat al VIH i altres ITS. [2019/9117]  
  
D'acord amb el que es disposa en l'article 9 de l'Ordre 1/2019, de 28 de febrer, de la Conselleria de Sanitat Universal i Salut Pública, per la qual s'estableixen les bases reguladores de les subvencions destinades a promoure projectes relacionats amb la salut pública (DOGV 8503, 11.03.2019), l'òrgan competent per a dictar les resolucions és la titular de la direcció general amb competències en matèria de salut pública, que actua per delegació de la titular de la Conselleria de Sanitat Universal i Salut Pública.  
Per mitjà de la Resolució de 22 de maig de 2019, de la consellera de Sanitat Universal i Salut Pública, es convoquen subvencions destinades a promoure la salut sexual, principalment en població d'especial vulnerabilitat per l'edat, les opcions sexuals o la identitat sexual, i la prevenció de l'estigma social associat al VIH i altres ITS (DOGV 8561, 03.06.2019).  
Per mitjà de la Resolució de 6 de juny de 2019, de la Direcció General de Salut Pública, de la Conselleria de Sanitat Universal i Salut Pública, es nomena la comissió d'avaluació d'aquesta subvenció.  
Amb data 12 de juliol de 2019 es publica en la seu electrònica de la Generalitat la llista provisional d'admesos i exclosos de la comissió de valoració, i es concedeix un termini de deu dies per a esmenes per part de les persones interessades.  
Havent finalitzat el termini per a l'esmena de sol·licituds, i vista la proposta d'adjudicació elevada per la comissió avaluadora en l'acta de data 2 d'agost de 2019, resolc:  
  
Primer  
Concedir les subvencions a les entitats que s'indiquen en l'annex III per a projectes destinats promoure la salut sexual, principalment en població d'especial vulnerabilitat per l'edat, les opcions sexuals o la identitat sexual, i la prevenció de l'estigma social associat al VIH i altres ITS, per un import global màxim de 85.500,00 - (huitanta-cinc mil cinc-cents euros), a càrrec de l'aplicació pressupostària 24.93.57.5526.940.55, línia comptable S0402000, dels pressupostos de la Generalitat per a l'any 2019.  
  
Segon  
S'hi inclouen un annex I amb les entitats admeses en el procediment de concessió d'adjudicació i un annex II amb la llista d'entitats excloses pels motius que indicats.  
  
Tercer  
D'acord amb la puntuació obtinguda per les entitats que han superat la puntuació mínima que dona dret a la subvenció, s'indiquen en l'annex III les entitats i l'import total de la subvenció concedida.  
  
  
Quart  
S'inclouen en l'annex IV les subvencions denegades, juntament amb el motiu de denegació.  
  
Cinqué  
S'estableix com a pla de control de l'efectiva realització de l'activitat subvencionada, en consonància amb l'article 16 de l'Ordre 1/2019, la pràctica d'un control administratiu (estudi de la documentació programàtica i financera) de totes les subvencions concedides sobre la totalitat de la subvenció. D'altra banda s'exigirà, entre els mesos de gener i febrer de l'exercici pressupostari següent al pla de control, un informe sobre l'efectiva i correcta realització de l'activitat subvencionada i el compliment de la finalitat per a la qual es va concedir la subvenció.  
Sisé  
Qualsevol sol·licitant podrà renunciar a la subvenció concedida amb anterioritat al lliurament dels fons, de manera expressa i per qualsevol mitjà que en permeta la constància. En el cas que es produïsca la renúncia d'algun dels beneficiaris a la subvenció, es procedirà d'acord amb el que estableix l'article 13 de l'esmentada Ordre 1/2019.  
  
Seté  
El termini i la forma de presentació de la justificació de les subvencions seran els establits en l'article 15 de l'esmentada Ordre 1/2019.  
  
Contra aquesta resolució, que posa fi a la via administrativa, es pot interposar un recurs potestatiu de reposició en el termini d'un mes comptador des de l'endemà de la notificació, o pot ser impugnada directament davant l'ordre jurisdiccional contenciós administratiu, d'acord amb el que disposa l'article 123 la Llei 39/2015, d'1 d'octubre, del procediment administratiu comú de les administracions públiques.  
  
  
València, 23 de setembre de 2019.- La directora general de Salut Pública i Addiccions: Ofèlia Gimeno Forner.